钦定古今图书集成/明伦汇编/闺媛典/第145卷 > 应源妻钱氏
## 钦定古今图书集成/明伦汇编/闺媛典/第145卷 > 应源妻钱氏

按《绍兴府志》：“钱氏，应源妻。嵊县钱信一女，名宜，字妙
直，性专静。应源赘于钱，未几归，病亡。氏年十九，闻讣
顿绝复苏，偕母往视殓，哀毁欲死。数日，母促之返，宜
曰：‘此家也，焉返耶’？朝夕哭奠。已而营夫墓，即命造两
穴。既葬，母促之甚，不得已，仍偕返。母劝之嫁，不可，令
邻媪讽之，终不听。母强逼不已，乃引绳自缢。或觉而”
救之，始听归夫家，终其志。无子，以侄则民为后。年八
十馀卒。弘治间旌表